พอร์ตเทรตส์ออฟดีลูชัน

พอร์ตเทรตส์ออฟดีลูชัน (; ) เป็นละครโทรทัศน์เกาหลีใต้ที่มีกำหนดออกอากาศในอนาคต สร้างจากเว็บตูนเรื่อง ปริศนามาดามซง ของฮงจักกา กำกับการแสดงโดยฮัน แจ-ริม และนำแสดงโดยแพ ซู-จี และคิม ซ็อน-โฮ ผลิตโดยความร่วมมือระหว่างโชว์บ็อกซ์และแม็กนัมไนน์ มีกำหนดเผยแพร่ทางดิสนีย์พลัสในช่วงครึ่งหลังของ ค.ศ. 2026

 เรื่องย่อ 
เหตุการณ์เกิดขึ้นใน ค.ศ. 1935 ณ เมืองคย็องซ็อง เป็นเรื่องราวติดตามชีวิตของยุน อี-โฮ (คิม ซ็อน-โฮ) ศิลปินผู้กำลังประสบความยากลำบาก ซึ่งได้รับการว่าจ้างจากสตรีสูงวัยผู้สันโดษนามว่ามาดามซง ช็อง-ฮวา (แพ ซู-จี) ให้วาดภาพเหมือนของเธอ ในโอกาสอันหาได้ยากเธอยอมให้เขาได้เห็นตัวจริง และสิ่งที่ปรากฏต่อหน้าเขากลับเป็นหญิงสาววัยเยาว์ ทว่าเธอกลับร้องขอให้เขาวาดภาพตนเองในรูปลักษณ์ของหญิงชรา

ท่ามกลางหลอดสีของศิลปินคนก่อน ๆ ยุน อี-โฮ พบจดหมายฉบับหนึ่งซึ่งแฝงความน่าวิตก เขาค่อย ๆ ค้นพบว่าไม่เคยมีศิลปินคนใดออกจากบ้านของมาดามซง ช็อง-ฮวา โดยปลอดภัยหรือมีสภาพจิตใจเป็นปกติ ความลึกลับยิ่งทวีความลึกซึ้งเมื่อเขาเริ่มครุ่นคิดถึงสิ่งที่เธอกำลังปกปิดไว้ และผลลัพธ์อันอาจเกิดขึ้นจากการทำภาพเหมือนนั้นให้เสร็จสมบูรณ์

 นักแสดง 
 นักแสดงนำ 
 แพ ซู-จี รับบทเป็น มาดามซง ช็อง-ฮวา, แวมไพร์
 คิม ซ็อน-โฮ รับบทเป็น ยุน อี-โฮ, จิตรกร
 ฮอ จุน-โฮ
 ชเว ฮย็อน-อุก

 นักแสดงสมทบ 
 อี ฮัก-จู
 ชิน ซู-ฮย็อน

 นักแสดงรับเชิญ 

 คิม ย็อง-กวัง รับบทเป็น เค

 การผลิต 
 การพัฒนา 
ในเดือนมิถุนายน ค.ศ. 2021 บริษัทโชว์บ็อกซ์ประกาศแผนการผลิตละครที่ดัดแปลงจากเว็บตูนหลายเรื่อง รวมถึงเรื่อง ปริศนามาดามซงDevelopment:

  ต่อมาเมื่อวันที่ 2 กันยายน ค.ศ. 2021 แหล่งข่าวในวงการภาพยนตร์รายงานว่าผู้กำกับฮัน แจ-ริม ได้เริ่มดำเนินการผลิตละครที่ดัดแปลงจากผลงานดังกล่าวแล้ว เว็บตูนต้นฉบับซึ่งเป็นแนวย้อนยุค ลึกลับ และสยองขวัญ มีฉากหลังอยู่ที่เมืองคย็องซ็องใน ค.ศ. 1935 และนครเซี่ยงไฮ้ในคริสต์ศตวรรษที่ 19 ถ่ายทอดเรื่องราวของแวมไพร์ปริศนาและได้รับความนิยมอย่างสูงนับตั้งแต่เริ่มเผยแพร่เป็นตอน ๆ บนแพลตฟอร์มเนเวอร์ใน ค.ศ. 2019 ทั้งนี้ ในขณะนั้นยังมิได้มีการกำหนดแพลตฟอร์มสำหรับการออกอากาศและช่วงเวลาการถ่ายทำอย่างเป็นทางการ

ต่อมาเมื่อวันที่ 23 พฤษภาคม ค.ศ. 2025 แพลตฟอร์มดิสนีย์พลัสยืนยันว่าจะเผยแพร่ ดีลูชัน (Delusion; ชื่อชั่วคราว) ในฐานะละครต้นฉบับใน ค.ศ. 2026 โดยมีงบประมาณการผลิตประมาณ 45,000 ล้านวอน ในงานดิสนีย์พลัสออริจันัลส์พรีวิว 2025 (Disney+ Originals Preview 2025) ซึ่งจัดขึ้นเมื่อวันที่ 13 พฤศจิกายน ค.ศ. 2025 ณ ศูนย์การประชุมโรงแรมฮ่องกงดิสนีย์แลนด์ ได้มีการเปิดเผยชื่อภาษาอังกฤษอย่างเป็นทางการของละครว่า พอร์ตเทรตส์ออฟดีลูชัน (Portraits of Delusion)

 การคัดเลือกนักแสดง 
ในช่วงแรก รยู จุน-ย็อล และฮัน โซ-ฮี ได้รับการพิจารณาให้รับบทยุน อี-โฮ และซง ช็อง-ฮวา ตามลำดับ อย่างไรก็ตาม ทั้งสองตัดสินใจไม่เข้าร่วมแสดงในพอร์ตเทรตส์ออฟดีลูชัน ภายหลังความสัมพันธ์เชิงชู้สาวของทั้งคู่ยุติลงในเดือนมีนาคม ค.ศ. 2024 ต่อมาเมื่อวันที่ 30 กรกฎาคม ค.ศ. 2024 ผู้แทนจากบริษัทแมเนจเมนต์ซูปให้สัมภาษณ์กับสื่อสปอร์ตโชซ็อน (Sports Chosun) ว่าแพ ซู-จี ได้รับข้อเสนอให้ร่วมแสดงในละครเรื่องดังกล่าวและอยู่ระหว่างการพิจารณา โดยเดิมทีเธอได้รับการทาบทามเป็นคนแรกแต่ได้ปฏิเสธไปเนื่องจากตารางงานไม่เอื้ออำนวย ในเดือนสิงหาคมถัดมา มีรายงานว่าคิม ซ็อน-โฮ อยู่ระหว่างการเจรจารับบทนำร่วมกับแพ ซู-จี ซึ่งทั้งสองเคยร่วมแสดงด้วยกันมาก่อนในละครเรื่อง สตาร์ทอัพ เมื่อ ค.ศ. 2020

ในที่สุดเมื่อวันที่ 23 พฤษภาคม ค.ศ. 2025 ดิสนีย์พลัสได้เผยแพร่ภาพการอ่านบทของแพ ซู-จี และคิม ซ็อน-โฮ พร้อมยืนยันอย่างเป็นทางการถึงการคัดเลือกทั้งสองคนให้รับบทนำในละครเรื่องนี้

 อ้างอิง 

 แหล่งข้อมูลอื่น 



หมวดหมู่:รายการโทรทัศน์ที่สร้างจากเว็บตูนของเกาหลีใต้
หมวดหมู่:รายการโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในอนาคต
หมวดหมู่:ละครโทรทัศน์เกาหลีใต้ในปี พ.ศ. 2569